《感秋六首》
宋代·郑獬

短松青铁干，童童三尺馀。
花实少姿媚，独与寒心俱。
暴霜时侵凌，奋怒张雄须。
长楸拥肿材，旁荫可容车。
秋风一夕来，解剥惟朽株。
物性在坚柔，何必长短殊。
楸叶已泥滓，松干犹青肤。
无烦问高下，且辨荣与枯。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。